《送丹山林秀才》
宋代·俞德邻

燕台筑黄金，致士合隗始。子留既期月，及归乃白士。

岂伊赋万既，不直一杯水。提携古锦囊，尚诧骊珠比。

得非坐诗穷，憔悴至于此。丈夫贵出世，卿相偶然尔。

昼绣岂必荣，韦布何足耻。伪游淮阴缚，绐载晁错死。

所以贤达人，咄咄从黄绮。丹山有源泉，清可以洗耳。

丹山有奇石，坚可以砺齿。去去勿咨嗟，时止固应止。

作者简介：俞德邻（1232～1293）字宗大，自号太玉山人，原籍永嘉平阳（今属浙江），父卓为庐江令，侨居京口（今江苏镇江）。度宗咸淳九年（1273）浙江转运司解试第一，未几宋亡。入元，累受辟荐，皆不应。因性刚狷，名其斋为佩韦（本集卷八《佩韦斋箴》）。元世祖至元三十年卒，年六十二。遗著由其子庸辑为《佩韦斋文集》十六卷（其中诗七卷），于元仁宗皇庆元年（1312）刊行，另有《佩韦斋辑闻》四卷。事见本集卷首元建安熊禾序，《至顺镇江志》卷一九有传。